Legal Document

Category: 324

Text:
23. ΝΟΜΟΘΕΤ. ΔΙΑΤΑΓΜΑ υπ’ αριθ. 373 της 6/7 Αυγ. 1947 Περί τροποποιήσεως και συμπληρώσεως του Ν.Δ. 2075/43 «περί Διοικήσεως και εποπτείας των Ειδικών Ταμείων Ανεγέρσεως Δικαστικών Μεγάρων και Φυλακών κλπ.» και Α.Ν. 1277/1938 «περί ιδρύσεως Ειδικών Ταμείων κλπ.». Άρθρ.1.-(Εγκρίνεται η διαχείρισις των κεφαλαίων Ειδ. Ταμείων Ανεγέρσεως Δικ. Μεγάρων και η επισήμανσις παλαιών κλάσεων ενσήμων των ετών 1945-1947). Άρθρ.2.-1.(Προστίθεται παράγρ. 4 εις το άρθρ. 1 του Ν.Δ. 2075/1943, ανωτ. αρ. 21). 2.Ο τύπος των ένσημων προς είσπραξιν των πόρων των Ειδικών Ταμείων Ανεγέρσεως Δικαστικών Μεγάρων και Φυλακών, ορίζεται δι’ αποφάσεων του Υπουργού της Δικαιοσύνης. 3.Ένσημα παλαιών κλάσεων των άνω Ταμείων, δύναται, κατόπιν αποφάσεων του Υπουργού της Δικαιοσύνης να εισημαίνωνται μερίμνη του Υπουργείου της Δικαιοσύνης, με τας αξίας νέων καθοριζομένων κλάσεων, και να χρησιμοποιώνται επί χρονικά διαστήματα οριζόμενα δι’ αποφάσεών του. Άρθρ.3.-Το υπό της παρ. 2 του άρθρ. 5 του υπ’ αριθ. 1277/1938 Α. Νόμου οριζόμενον ποσόν των 50.000 δραχμών, αυξάνεται εις δραχ. 2.000.000. Άρθρ.4.-1.Τα δικαιολογητικά των κατά την παρ. 1 του άρθρ. 1 του παρόντος γενομένων δαπανών προμηθείας και επισημάνσεως ενσήμων υποβληθήσονται εις το Ελεγκτικόν Συνέδριον προς εκδίκασιν. 2.Τα κατά τας διατάξεις του άρθρ. 2 παρ. 1 του παρόντος διαχειριζόμενα υπό του Υπουργού της Δικαιοσύνης Κεφάλαια κατατίθενται εις το Κεντρικόν Κατάστημα της Τραπέζης της Ελλάδος, και διατίθενται κατόπιν εντολών του Υπουργείου της Δικαιοσύνης. 3.Πάσα υπό του Υπουργού της Δικαιοσύνης εκδιδομένη εντολή αφορώσα την διαχείρισιν των κατά την ανωτέρω παράγραφον Κεφαλαίων υπόκειται εις τον προληπτικόν Έλεγχον του οικείου Παρέδρου του Ελεγκτικού Συνεδρίου. Άρθρ.5.-Η ισχύος του παρόντος άρχεται από της δημοσιεύσεώς του εις την Εφημερίδα της Κυβερνήσεως.